તાપસી પન્નુઅે સાઉથની ઘણી ફિલ્મો કર્યા બાદ ૨૦૧૩માં ફિલ્મ ‘ચશ્મે બદ્દુર’થી બોલિવૂડમાં ડેબ્યૂ કર્યું. ત્યારબાદ તે ‘બેબી’, ‘પિંન્ક’, ‘રનિં સાદી’, ‘ગાઝી એટેક’, ‘નામ શબાના’ અને ‘જુડવા-૨’માં જોવા મળી. હાલમાં તે પોતાની અાગામી ફિલ્મ ‘તડકા’ના શૂટિંગમાં વ્યસ્ત છે. કોઈ પણ અભિનેત્રી માટે ટાઈપકાસ્ટ થયા વગર લીડ અને અોફબીટ સિનેમામાં સંતુલન સાધી રાખવું મુશ્કેલ હોય છે, પરંતુ તાપસી અા કરી શકી છે. તે કહે છે કે હું ખુશકિસ્મત છું કે મને વિવિધ પ્રકારના લોકોનો સાથ મળ્યો અને દરેક પ્રકારની ફિલ્મો કરવાનો મોકો મળ્યો.